open-index/open-wikipedia-markdown huggingface dataset:
Linda (album Linda)

***Linda*** adalah merupakan album studio kedua dan merupakan album studio dalam bahasa kadazandusun pertama Linda Nanuwil yang diterbitan pada tahun 2008. Album ini hanya dipasarkan dipasaran Sabah sahaja disebabkan ianya dirakam dalam bahasa kadazandusun. Ini juga merupakan album studio rakaman terakhirnya sebelum beliau menyepikan diri dari indusrri seni tanah air dan membuat kemunculan semula dengan menyertai *[[Gegar Vaganza (musim 7)]]* pada 2021.

## Senarai runut

## Rujukan
Peter Salovey

**Peter Salovey** (/ˈsæləveɪ/; lahir 21 Februari 1958) ialah seorang ahli psikologi sosial Amerika dan Presiden Universiti Yale sekarang. Beliau sebelum ini berkhidmat sebagai Provost Yale, Dekan Sekolah Siswazah Seni dan Sains Yale dan Dekan Kolej Yale. Salovey ialah salah seorang perintis awal dan penyelidik terkemuka dalam kecerdasan emosi.
Pilihan raya umum Pakistan 2018

**Pilihan raya umum** digalakkan di Pakistan pada Rabu, 25 Julai 2018 bagi memilih ahli Dewan Rakyat dan empat Dewan Pentadbiran Wilayah Pakistan.
 
Dalam pilihan raya Perhimpunan Kebangsaan, Pakistan Tehreek-e-Insaf (PTI) menerima undian terbanyak dan menang banyak kerusi. Di peringkat provinsi pula, PTI tetap mara sebagai parti terbesar di Khyber Pakhtunkhwa (KP); Parti Rakyat Pakistan (PPP) meneruskan dominasi di Sindh dan parti yang baharu ditubuhkan, Parti Rakyat Balochistan (BAP) menjadi parti terbesar di Balochistan. Di Punjab, keputusannya parlimen bergantung kepada Liga Muslim Pakistan (N) (PML-N) memenangi kerusi terbanyak.
 
Pada hari mengundi, PTI menerima 31.82% undian (undian terbanyak sejak penubuhannya), sementara PML-N menerima 24.35%. Berikutan pilihan raya ini, enam parti utama termasuk PML-N mendakwa ada perkara kesilapan dan manipulasi dalam hasil pengundi. 
 
Imran Khan sebagai pengerusi PTI, meneruskan pembentukan pentadbiran gabungan, mengisytiharkan ahli-ahli kabinetnya selepas pilihan raya. Gerakan Kebangsaan Bersatu dan Liga Muslim Pakistan (Q) menyertai penubuhan pakatan pentadbiran.
 
## Lihat juga

* Keganasan pilihan raya umum Pakistan 2018
* Pilihan raya wilayah Punjab 2018
* Pilihan raya wilayah Sindh 2018
* Pilihan raya wilayah Khyber Pakhtunkhwa 2018
* Pilihan raya wilayah Balochistan 2018
* Pilihan raya perundangan Gilgit-Baltistan 2020
 
## Rujukan
Jaa Suzuran

**Mohamad Faizal Ahmad** (lahir 6 April 1994) yang dikenali sebagai **Jaa Suzuran** adalah merupakan seorang pelakon dan penyampai radio di Era FM. Beliau mula dikenali ketika berlakon filem pertamanya, *[[Autumn in Wales]]* di saluran Astro.

## Filemografi
#### Filem

#### Telefilem

#### Drama

#### Televisyen

## Anugerah dan pencalonan

## Rujukan

## Pautan luar
*
Kutukan

**kutukan** (juga dipanggil **imprecation**, **malediction**, **hex**, **execration**, **malison**, **anathema**, atau **commination**) ialah apa-apa yang dinyatakan ingin bahawa beberapa bentuk kesengsaraan atau musibah akan menimpa atau melekat pada satu atau lebih satu orang, tempat atau objek. Khususnya, "laknat" mungkin merujuk kepada hasrat atau lafaz sedemikian yang dikuatkuasakan oleh kuasa supernatural atau spiritual, seperti tuhan atau dewa, roh, atau kuasa alam, atau sebagai sejenis mantera oleh sihir (biasanya ilmu hitam) atau sihir; dalam erti kata yang terakhir, sumpahan juga boleh dipanggil **hex** atau **jinx**. Dalam kebanyakan sistem kepercayaan, kutukan itu sendiri (atau yang mengiringi ritual) dianggap mempunyai beberapa kuasa dalam hasilnya. Untuk menterbalikkan atau menghapuskan Kutukan kadangkala dipanggil "penyingkiran" atau "pemecahan", kerana mantera harus dihilangkan, dan selalunya memerlukan ritual atau doa yang rumit.
## Rujukan
Joey BPR

**Johari Mat Rozekhi** atau lebih dikenali sebagai **Joey BPR** (lahir 16 Mei 1963) merupakan vokalis kumpulan rock terkenal di Malaysia iaitu Bumiputra Rockers atau singkatannya, BPR. Mulai aktif dalam bidang muzik seawal tahun 1980, anak kelahiran Johor Bahru, Johor ini pernah menghasilkan album bersama kumpulan Split Times pada tahun 1982 sebelum bergabung dengan 4 orang rakannya iaitu Awang (lead), Enal (dram), Yem Bai (bass) dan Yem C (2nd lead) untuk menubuhkan BPR pada tahun 1985.

Bersama BPR, Joey banyak mengecapi populariti dalam dunia rock tanah air dengan empat album pertama BPR iaitu *[[Selamat Pagi Malaysia (album BPR)|Selamat Pagi Malaysia]] (1986)*, *[[Bisa (album BPR)|Bisa]] (1987)*, *[[Kelab Jiwa Luka (album BPR)|Kelab Jiwa Luka]] (1990)* dan *[[Era 90'an (album BPR)|Era 90'an]] (1991)* sebelum meninggalkan kumpulan tersebut pada tahun 1992 disebabkan masalah pada peti suaranya.

Pada tahun 2002, beliau telah kembali ke  dalam kumpulan BPR dan mengeluarkan album Semangat Melayu *(2002)* setelah berehat selama hampir 10 tahun. Sehingga kini, beliau masih aktif sebagai seorang vokalis kumpulan tersebut.
Selamat Pagi Malaysia (album BPR)

**Selamat Pagi Malaysia** merupakan album studio pertama kumpulan rock terkenal Malaysia iaitu Bumiputra Rockers atau BPR yang dikeluarkan pada tahun 1987 di bawah label Ito Production & Promotion.

## Senarai Runut
Bisa (album BPR)

**Bisa** merupakan album studio kedua kumpulan rock terkenal Malaysia iaitu Bumiputra Rockers (BPR) yang dikeluarkan pada tahun 1988 & juga album pertama BPR di bawah label Life Rekod. Dalam album ini, BPR bergerak dengan empat orang anggota iaitu Joey, Awang, Yem Bai dan Enal setelah gitaris keduanya, Yem C menarik diri sebelum itu.

## Senarai Runut
Kelab Jiwa Luka (album BPR)

**Kelab Jiwa Luka** merupakan album studio ketiga kumpulan rock terkenal Malaysia iaitu Bumiputra Rockers (BPR) yang dikeluarkan pada tahun 1990 & juga album kedua BPR di bawah label Life Rekod. Dalam album ini, BPR telah menampilkan anggota baharu mereka iaitu Haron Ahmad yang bertindak sebagai gitaris kedua selepas keluarnya Yem C.

## Senarai runut
BPR '97 (album BPR)

**BPR '97** merupakan album studio kelima kumpulan rock terkenal Malaysia iaitu Bumiputra Rockers (BPR) yang dikeluarkan pada tahun 1996 & merupakan album studio terakhir BPR di bawah label Life Rekod. Album ini juga merupakan satu-satunya album BPR yang menampilkan Aliff sebagai vokalis baharu menggantikan Joey yang telah meninggalkan BPR sejak tahun 1992 disebabkan masalah pada peti suaranya.

## Senarai runut
Ardino Diris

**Ardino Diris** adalah merupakan Bendahari Agung pertama yang dilantik setelah Gabungan Rakyat Sabah didaftarkan secara sah pada 11 Mac 2022 lalu.

Beliau juga pernah dilantik sebagai Setiausaha Sulit Kanan kepada Timbalan Menteri Pelancongan, Seni dan Budaya, Guan Dee Koh Hoi pada tahun 2020 hingga tahun 2021 lalu.

## Rujukan
Semangat Melayu (album BPR)

**Semangat Melayu** merupakan album studio keenam kumpulan rock terkenal Malaysia iaitu Bumiputra Rockers (BPR) yang dikeluarkan pada tahun 2002 & merupakan satu-satunya album BPR yang diterbitkan di bawah label Rock Records. Album ini juga menyaksikan kembalinya Joey dalam kumpulan setelah berehat selama hampir 10 tahun selepas kali terakhir beliau muncul bersama BPR adalah pada tahun 1991 menerusi album Era 90'an.

## Senarai runut
Raja Hanover

Raja Hanover (Bahasa Jerman: König von Hannover) ialah gelaran rasmi ketua negara dan pemerintah keturunan Kerajaan Hanover, bermula dengan pengisytiharan Raja United Kingdom George III, sebagai "Raja Hanover" semasa Kongres Vienna, pada 12 Oktober 1814 di Vienna, dan berakhir dengan pengilhakan kerajaan oleh Prusia pada 20 September 1866.

= Sejarah =
Raja George III telah memerintah Pemilih Hanover, dengan gelaran Putera-pemilih, sehingga Hanover ditakluki oleh Napoleon pada tahun 1807. Pada tahun 1813 George telah dipulihkan ke wilayah Hanovernya, dan pada Oktober 1814 mereka telah dibentuk sebagai Kerajaan Hanover yang merdeka di Kongres Vienna.

Kesatuan peribadi dengan United Kingdom berakhir pada tahun 1837 atas kesertaan Ratu Victoria kerana undang-undang penggantian di Hanover, berdasarkan undang-undang Salic, menghalang seorang wanita mewarisi gelaran jika ada waris lelaki yang masih hidup (di United Kingdom, seorang lelaki mengambil diutamakan sahaja daripada saudara perempuannya

## Senarai Pilihan Hanover

## Senarai Raja Hanover
Klitih

**Klitih** () merupakan satu fenomena gengsterisme yang berlaku di Daerah Istimewa Yogyakarta dan sekitarnya (terutamanya Klaten dan Magelang). Umumnya, penjenayah klitih ialah pelajar remaja. Pada umumnya, pesalah klitih akan mengincar mangsa yang merupakan pelajar sekolah menengah atau ahli geng pesaing di daerah yang dianggap sepi, kemudian membuli mangsa secara fizikal. Kadangkala, penjenayah juga mencuri atau merompak barangan mangsa. Terdapat beberapa kes mangsa klitih yang meninggal dunia akibat kecederaan fizikal parah.

## Takrifan
Isitilah *klitih* berasal dari bahasa Jawa, yang bermaksud aktiviti berkeliling keluar rumah tanpa tujuan yang jelas untuk mengisi masa luang. Menurut ahli sosiologi Universiti Gadjah Mada, Arie Sujito, makna asli istilah *klitih* ialah kegiatan keluar rumah di malam hari untuk menghilangkan kepenatan. Berdasarkannya, “*klitih* dulu sebetulnya hanyalah aktiviti orang keluar malam mencari kegiatan untuk mengatasi kepenatan.” Sementara istilah *nglitih* digunakan untuk menggambarkan kegiatan jalan-jalan santai. Akan tetapi, makna klitih kemudian mengalami perubahan makna dan menjadi seiras dengan perlakuan keganasan dengan senjata tajam.

## Perkembangan kes
Pada awalnya, klitih hanyalah berupa kegiatan membuli antara geng-geng sekolah yang berlaku di kawasan Daerah Istimewa Yogyakarta dan sekitarnya. Namun, semakin lama, klitih berkembang menjadi kegiatan rompakan yang dilakukan oleh sekelompok geng, dan sasaran mangsa berkembang daripada geng musuh menjadi masyarakat awam. Secara umumumum, klitih dilakukan di tempat sepi dan berlaku pada malam hari.

Kes klitih pada asasnya merupakan fenomena anak muda di Yogyakarta yang ingin mencari jati diri atau pengakuan terutamanya dari persekitaran persahabatan mereka. Untuk membuktikan itu, kadangkala mereka memerlukan barang bukti berupa barang milik geng pesaing atau sekurang-kurangnya menyerang geng pesaing.

### Faktor politik
Selain itu, Daerah Istimewa Yogyakarta dan sekitarnya merupakan daerah yang merupakan pusat persaingan politik yang penting di Indonesia, terutamanya oleh aliran politik nasionalis dan proagama. Budaya keganasan yang dilakukan oleh pelajar Yogyakarta sudah terdapat sejak era 1980-an dan 1990-an. Keganasan yang dilakukan pelajar pada masa itu dilakukan oleh dua geng utama iaitu QZRUH dan JOXZIN.

QZRUH ialah akronim bagi "Q-ta Zuka Ribut Untuk Tawuran (atau Hiburan)". QZRUH memiliki wilayah pengaruh di utara Yogyakarta, terutamanya di kawasan Terban dan sekitar Jalan Magelang. Sementara JOXZIN merupakan singkatan dari Joxo Zinthing, Pojox Benzin atau Jogja Zindikat. Geng ini berpengaruh di kawasan Jalan Malioboro sehingga selatan Yogyakarta. QZRUH sendiri dalam sejarahnya sentiasa didukung oleh kumpulan politik beraliran nasionalis (dahulunya dikaitkan dengan penyokong PDI atau Golkar) manakala JOXZIN sendiri didukung oleh kumpulan politik proagama (dahulunya dikaitkan dengan penyokong PPP). Tidak jarang pula, kedua-dua kumpulan ini bersekutu dengan beberapa geng sekolah yang terdapat di kawasan kekuasaan mereka.

## Lihat juga
* Tawuran

## Rujukan
Tawuran

**Tawuran** (atau **tubir**) ialah suatu bentuk keganasan gengsterisme sekolah dalam masyarakat urban Indonesia. Wirumoto, ahli sosiologi Indonesia, berpendapat bahawa tawuran dilakukan sebagai salah satu cara-cara untuk menghilangkan stress selama peperiksaan. W. D. Mansur juga berpendapat bahawa tindakan tersebut berlaku bukan berlaku akibat faktor peribadi, tetapi berasal daripada pengaruh sekeliling serta prasangka masyarakat.

Tawuran boleh menyebabkan mangsa cedera parah sehingga kematian. Pada 2013, Al Jazeera melaporkan adanya peningkatan kegunaan asid dalam tawuran yang menyebabkan peningkatan cedera parah.

## Lihat juga
* Klitih, sejenis gengsterisme di Jogjakarta

## Rujukan

## Bacaan berkait

*  *[http://books.google.com/books?id=DuuoGwAACAAJ&dq=Tawuran&hl=en&sa=X&ei=Lz-WUpGQEqjQsASaxYHABw&ved=0CGwQ6AEwCTgU Penyelesaian kasus tawuran pelajar di DKI Jakarta]*. Topo Santoso. Fakultas Hukum, Universitas Indonesia, 1998
Serangan kereta api Kramatorsk

Serangan peluru berpandu ke atas stesen kereta api Kramatorsk di bandar Ukrainian di Kramatorsk, Oblast Donetsk, berlangsung pada 8 April 2022, semasa pencerobohan Rusia ke atas Ukraine. Menurut laporan, sekurang-kurangnya 52 orang terbunuh dan 87 hingga 300 orang tercedera. Beberapa laporan awal dalam media negara Rusia mengatakan bahawa peluru berpandu telah mengenai sasaran tentera. Kemudian, pemerintah Rusia menafikan bertanggungjawab ke atas serangan tersebut.

## Rujukan
Shandrelah Makanji

''Shandrelah'' makanji atau lebih dikenali sebagai **"Shandrelah Eila Makanji"** merupakan salah seorang penyanyi berketurunan suku kaum Rungus di sabah. Beliau sudah menciptakan beberapa buah lagu yang sering diputarkan di radio dan telah ditaja sepenuhnya oleh **"MHM studio"**.
Pejabat Setiausaha Kerajaan Negeri Sembilan

**Pejabat Setiausaha Kerajaan Negeri Sembilan** (**PSUKNS**) ialah sebuah agensi kerajaan negeri Negeri Sembilan yang menjadi badan induk dalam pembangunan, pentadbiran dan perkhidmatan kerajaan negeri Negeri Sembilan. Ia diketuai oleh seorang pegawai kanan kerajaan yang dikenali sabagai Setiausaha Kerajaan Negeri, Negeri Sembilan.

## Penubuhan
Pejabat ini ditubuhkan bersempena penubuhan Persekutuan Tanah Melayu pada 1 Februari 1948 yang diketuai oleh Setiausaha Kerajaan Negeri pertama, Encik Othman bin Mohamed. Pada waktu itu bangunan Pejabat Setiausaha Kerajaan Negeri Sembilan terletak berhampiran Taman Bunga Bandar Seremban dan berhadapan dengan Istana Hinggap, Seremban. Pada 16 April 1987, keseluruhan Pejabat Setiausaha Kerajaan Negeri Sembilan telah berpindah ke bangunan baharu yang berhampiran. Bangunan baharu ini yang dikenali sebagai Wisma Negeri, Negeri Sembilan telah dirasmikan oleh Yang di-Pertuan Besar Negeri Sembilan ke-10, Almarhum Tuanku Ja'afar ibni Almarhum Tuanku Abdul Rahman pada 26 September 1987.

## Pentadbiran
Pentadbiran PSUKNS terbahagi kepada dua bahagian utama iaitu Bahagian Pembangunan dan Bahagian Pengurusan. Bahagian Pembangunan terdiri daripada Unit Perancang Ekonomi Negeri, Badan kawal Selia Air Negeri Sembilan, Bahagian Perumahan, Bahagian Kerajaan Tempatan dan Lembaga Pelancongan Negeri Sembilan.
Bahagian Pengurusan pula terdiri daripada Pejabat Menteri Besar Negeri Sembilan, Bahagian Pengurusan Sumber Manusia, Bahagian Khidmat Pengurusan, Unit Integriti, Bahagian Teknologi Maklumat, Bahagian Dewan Undangan Negeri, Majlis Sukan Negeri, Unit Korporat, Inovasi dn Kualiti, Unit Pengurusan Majlis Rasmi dan Protokol, Unit Audit Dalam dan Unit Pengaduan Awam Negeri Sembilan.

Hal ehwal pentadbiran dan pengurusan berkaitan perkhidmatan awam diuruskan dan diselaraskan oleh PSUKNS. Ia juga berperanan sebagai pakar runding dalam hal berkaitan pembangunan ekonomi serta merupakan perancang utama pembangunan teknologi maklumat dan komunikasi sektor awam di Negeri Sembilan. Selain itu, PSUKNS turut menjadi penyelaras dan penghubung kepada agensi lain yang terdiri daripada jabatan Negeri dan Kerajaan Persekutuan, Badan Berkanun serta Pihak Berkuasa Tempatan.

## Fungsi
Secara umumnya, sebagai agensi pusat bagi urusan pembangunan dan pentadbiran serta penyampaian perkhidmatan awam negeri, PSUKNS melaksanakan lima fungsi utama seperti berikut:

# Peneraju pentadbiran dan pengurusan bagi perkhidmatan awam di Negeri Sembilan; 
# Pakar runding pengurusan pembangunan ekonomi di Negeri Sembilan; 
# Perancang bagi pembangunan teknologi maklumat dan komunikasi (ICT) sektor awam di Negeri Sembilan;
# Penyelaras dan pakar rujuk bagi pelbagai bidang pengurusan negeri; dan 
# Penghubung kepada agensi lain di Negeri Sembilan, Kerajaan Negeri, Kerajaan Persekutuan, Badan Berkanun dan Pihak Berkuasa Tempatan.

## Senarai Setiausaha Kerajaan Negeri Sembilan

## Rujukan
Dapur Devina

***Dapur Devina*** ialah rancangan masakan yang dipersembahkan oleh jurutama masak, penulis dan instruktur memasak asal dari Indonesia, Devina Hermawan, lebih dikenali sebagai Chef Devina.

Episod pertama *Dapur Devina* telah disiarkan pada 12 Mac 2022, dan seterusnya akan disiarkan pada pukul 10.30 WIB setiap hari Jumaat dan Sabtu di Televisi Republik Indonesia (TVRI) yang merupakan rangkaian televisyen awam nasional dan rangkaian televisyen tertua di Indonesia. *Dapur Devina* akan menyajikan pelbagai menu dan resepi dari pelbagai kawasan di Indonesia. *Dapur Devina* ialah program masakan pertama Chef Devina di televisyen. Kini, Chef Devina telah menyelesaikan penggambaran sebanyak 30 episod untuk musim 1 & 2.

## Pengacara

* Devina Hermawan

## Episod

### Musim 1

### Musim 2

## Rujukan

## Pautan luar

* 
*
Setiausaha Kerajaan Negeri Sembilan

**Setiausaha Kerajaan Negeri Sembilan** ialah ketua pentadbir utama bagi Kerajaan Negeri Sembilan. Jawatan ini dilantik oleh Ketua Pengarah Perkhidmatan Awam bagi mengetuai Pejabat Setiausaha Kerajaan Negeri, Negeri Sembilan. Penyandang jawatan terkini ialah Dato' Mohd Zafir bin Ibrahim yang dilantik pada 6 Jun 2023 menggantikan Dato’ Seri Dr Razali bin Ab Malik.

## Peranan
Setiausaha kerajaan negeri berperanan sebagai ketua pentadbir utama negeri. Beliau juga merupakan ketua pegawai perkhidmatan awam di Negeri Sembilan selain menjadi penasihat pentadbiran utama kepada Menteri Besar.

Setiausaha kerajaan negeri juga berperanan sebagai pengerusi jawatankuasa peringkat negeri bagi menyelaraskan agensi-agensi negeri, selain menjadi ahli jawatankuasa perhubungan antara Kerajaan Persekutuan dengan Kerajaan Negeri.

## Senarai Setiausaha Kerajaan Negeri Sembilan

# Encik Othman bin Mohamed (1 Februari 1948)
# Encik Mohamed Salleh bin Haji Sulaiman (27 Jun 1949)
# Y.M Tunku Mohamed bin Tunku Besar Burhanuddin (11 Ogos 1950)
# Encik Mohamed Salleh bin Haji Sulaiman (1 Januari 1951)
# Encik Lokman bin Yusof (15 April 1952)
# Encik Muhamad Ghazali bin Shafie - *Pemangku* (1 September 1952)
# Encik Abdul Aziz bin Haji Abdul Majid (1 Oktober 1952)
# Y.Bhg.Dato' Shamsudin bin Naim (1 Mac 1953)
# Encik Lokman bin Yusof (1 Oktober 1953)
# Encik Mohamed Sharif bin Abd. Samad (1 Disember 1955)
# Tuan Haji Abdul Aziz Bin Haji Mohamed Khamis - *Pemangku* (25 Oktober 1956)
# Encik Mohamed Sharif bin Abdul Samad (1 Disember 1956)
# Encik Mohamed Sharif bin Abdul Samad (1 Ogos1958)
# Encik Mohamed Bazain bin Mohd. Talhah - *Pemangku* (1 April 1959)
# Encik Mohamed Sharif bin Abdul Samad (21 Jun 1959)
# Y.M. Raja Azam bin Kamrulzaman (11 Januari 1960)
# Tuan Haji Anjang Saith bin Haji Abbas (5 Februari 1962)
# Encik Mansoor bin Zainal (16 Jun 1965)
# Encik Kamarudin bin Abdul Rahman (1 Ogos 1970)
# Y.Bhg. Dato Wan Salaidin bin Wan Ismail (1 Mac 1972)
# Encik Mohd Saffian bin Haji Abdul Majid (18 Oktober 1973)
# Encik Mohd. Yusof bin Haji Lasim (7 Jun 1975)
# Y.Bhg. Dato' Ismail bin Mansor (1 November 1978)
# Y.Bhg. Dato' Amiruddin bin Kaharudin (1 April 1985)
# Y.Bhg. Dato' Shamsudin bin Md. Dubi (16 Mac 1990)
# Y.Bhg. Dato' Haji Ahmad Tajuddin bin Haji Ujang (17 Mac 1993)
# Y.Bhg. Dato' Haji Mohmad Shaid bin Mohd Taufek (1 April 1996)
# Y.Bhg. Dato' Haji Mohd Ali bin Abd Samad (16 Mei 1999)
# Y.Bhg. Dato' Hamzah bin Haji Ghazalli (9 Oktober 2003)
# Y.Bhg. Dato Abdullah Sani bin Ab. Hamid (22 April 2005)
# Y.Bhg. Dato' Kamarudin bin Siaraf (28 Disember 2006)
# Y.Bhg. Dato' Haji Norzam bin Mohd. Nor (20 Ogos 2007)
# Y.B. Dato' Seri Haji Mat Ali bin Hassan (1 Januari 2009)
# Y.B Dato' Seri Dr. Razali bin Ab Malik (11 Jun 2018)
# Y.B Dato' Mohd Zafir bin Ibrahim (6 Jun 2023)

## Rujukan
Kepucatan

**Kepucatan** ialah warna pucat pada kulit yang boleh disebabkan oleh penyakit, kejutan emosi atau tekanan, penggunaan perangsang, atau anemia, dan merupakan hasil daripada jumlah oksihemoglobin yang berkurangan dan mungkin juga kelihatan sebagai pucat pada konjunktiva mata pada pemeriksaan fizikal.

Kepucatan lebih jelas pada muka dan tapak tangan. Ia boleh berkembang secara tiba-tiba atau beransur-ansur, bergantung kepada puncanya. Ia biasanya tidak ketara secara klinikal melainkan ia disertai dengan pucat umum (bibir pucat, lidah, tapak tangan, mulut dan kawasan lain yang mempunyai membran mukus). Ia dibezakan daripada ciri yang serupa seperti hipopigmentasi (kekurangan atau kehilangan pigmen kulit) atau hanya kulit yang cerah.

## Punca

* serangan migrain atau sakit kepala
* lebihan estradiol dan/atau estrone
* kekurangan vitamin D
* osteoporosis
* tindak balas emosi, kerana ketakutan, malu, kesedihan
* anoreksia
* anemia, akibat kehilangan darah, pemakanan yang buruk atau penyakit asas seperti anemia sel sabit
* kejutan, kecemasan perubatan yang disebabkan oleh penyakit atau kecederaan
* sindrom kompartmen akut
* reput fros
* selesema
* barah
* hipoglisemia
* bradikardia
* leukemia
* serangan panik
* ubat-ubatan
** ketorolac
** amfetamin
** etanol
** ganja
* keracunan plumbum
* mabuk gerak
* penyakit jantung
* Penyakit vaskular periferal
* hipotiroidisme
* hipopituitarisme
* skurvi
* batuk kering
* kurang tidur
* feokromositoma
* rasa semput
* larva migrans viseral
* Hipotensi ortostatik
* metildopa
* hilang selera makan
* Sindrom penyesuaian ruang
* fibromialgia
* Kekurangan zat besi
* Kekurangan vitamin B12
* penyakit Buerger
* Hipovolemia

## Rujukan

## Pautan luar
Jabatan Mufti Kerajaan Negeri Sembilan

**Jabatan Mufti Kerajaan Negeri, Negeri Sembilan (JMKNNS)** ialah sebuah agensi penguatkuasaan agama Islam di Negeri Sembilan, Malaysia. Ia ditubuhkan pada tahun 1950 sebagai sebuah bahagian fatwa dalam Jabatan Hal Ehwal Agama Islam Negeri Sembilan (JHEAINS). Pada 1997, bahagian fatwa telah diasingkan daripada JHEAINS membentuk Jabatan Mufti Kerajaan Negeri. Jabatan ini diketuai oleh seorang pengarah merangkap Mufti Kerajaan Negeri yang dilantik oleh Yang di-Pertuan Besar Negeri Sembilan .

## Visi
Peneraju Institusi Mufti Yang Berwibawa, Cekap dan Berkesan

## Misi
Menyatukan Kefahaman dan Fikrah Masyarakat Tentang Hukum Hakam dan Kefatwaan

## Moto
Profesional dan Berhikmah

## Senarai mufti

## Jawatankuasa Fatwa
Berikut ialah anggota semasa Jawatankuasa Fatwa Negeri Sembilan sejak 12 Januari 2024:

## Rujukan
Anugerah Planet Muzik 2015

**Anugerah Planet Muzik 2015** adalah edisi ke-14 *[[Anugerah Planet Muzik]]* yang diadakan pada 9 Oktober 2015 bertempat di Suntec City Convention Centre, Singapura. Acara ini dihoskan oleh Fiza O, Caesar Gunawan dan Jihan Muse.

## Senarai finalis APM 2015
### Artis Baru Terbaik (Lelaki)

### Artis Baru Terbaik (Wanita)

### Duo/Kumpulan Terbaik

### Band Terbaik

### Kolaborasi Terbaik (Artis)

### Kolaborasi Terbaik (Lagu)

### Artis Terbaik (Lelaki)

### Artis Terbaik (Wanita)

### Lagu Terbaik (Singapura)

### Lagu Terbaik (Malaysia)

### Lagu Terbaik (Indonesia)

### Lagu Terbaik APM
Pemenang akan diumum pada malam anugerah.

### Ikon Media Sosial

### Artis Paling Popular (Singapura)

### Lagu Paling Popular (Singapura)

### Lagu Paling Popular APM

### Artis Paling Popular APM

## Senarai pemenang APM 2015
* Artis Baru Terbaik (Lelaki): Kunto Aji - Terlalu Lama Sendiri
* Artis Baru Terbaik (Wanita): Elizabeth Tan - Knock Knock
* Duo/Kumpulan Terbaik: Afgan & Rossa - Kamu Yang Kutunggu
* Band Terbaik: Iman's League feat The Lion Story - Lisa
* Kolaborasi Terbaik (Artis): Cakra Khan & Dato' Siti Nurhaliza - Seluruh Cinta
* Kolaborasi Terbaik (Lagu): Jangan Coba Berlari - Sezairi (Tulus)
* Artis Terbaik (Lelaki): Judika - Apakah Ini Cinta
* Artis Terbaik (Wanita): Raisa - Jatuh Hati
* Lagu Terbaik (Singapura): Lisa - Iman's League feat The Lion Story
* Lagu Terbaik (Malaysia): Assalamualaikum - Faizal Tahir
* Lagu Terbaik (Indonesia): Terlalu Lama Sendiri - Kunto Aji
* Lagu Terbaik APM: Assalamualaikum - Faizal Tahir
* Ikon Media Sosial: Taufik Batisah
* Artis Paling Popular (Singapura): Taufik Batisah 
* Lagu Paling Popular (Singapura): #AwakKat Mana - Taufik Batisah
* Lagu Paling Popular APM: #AwakKatMana - Taufik Batisah
* Artis Paling Popular APM: Fatin Shidqia
* Artis Rentas Planet: Anggun
* Anugerah Khas Planet Muzik: A. Ramlie & The Rythm Boys

## Rujukan
Antara Ikhlas & Kaca

***Antara Ikhlas & Kaca*** ialah sebuah siri drama televisyen Malaysia 2022 arahan sulung Along Kamaludin. Dibintangi oleh Aleza Shadan, Luqman Hafidz dan Wanna Ali. Drama ini memulakan tayangan perdana di Slot Dramatix Awesome TV bermula 4 April 2022.

## Sinopsis
Mengisahkan Cik Timah merupakan seorang ibu tunggal yang malas berusaha dan selalu mengharapkan kesenangan datang bergolek dalam hidupnya.

Wazir memilih untuk berkahwin dengan pilihan hatinya Madina meskipun mendapat tentangan daripada Cik Timah. Saban hari Cik Timah berusaha untuk memisahkan hubungan mereka demi untuk mengecapi kesenangan hidup. Dan Cik Timah bersungguh-sungguh ingin satukan Wazir dengan Aisyah.

Bagaimana kesudahan kehidupan mereka?

## Pelakon
### Pelakon utama
* Luqman Hafidz sebagai Wazir
* Wanna Ali sebagai Madina
* Aleza Shadan sebagai Cik Timah
### Pelakon pembantu
* Nina Smith sebagai Sumairah
* Elly Arifin sebagai Aisyah
* Sera Melissa sebagai Siti
* Hamdan Senario sebagai ayah Aisyah / Tok penghulu
* Zain Hamid sebagai Zahar
* Esma Daniel sebagai Datuk Hussein
* Nia Miera sebagai Makcik Bawang Kedai Runcit
* Danish Zamri sebagai Ismat
JHEAINS

**JHEAINS**, mungkin merujuk kepada:

* singkatan bagi Jabatan Hal Ehwal Agama Islam Negeri Sabah, agensi penguat kuasa agama Islam negeri di Sabah, Malaysia
* singkatan bagi Jabatan Hal Ehwal Agama Islam Negeri Sembilan, agensi penguat kuasa agama Islam negeri di Negeri Sembilan, Malaysia
Jabatan Kerja Raya Negeri Sembilan

**Jabatan Kerja Raya Negeri Sembilan** (JKRNS) telah menyentuh pelbagai aspek dalam kehidupan rakyat Malaysia sejak 100 tahun yang lalu. JKR telah menyediakan infrastruktur dan persekitaran yang lebih baik untuk kehidupan seharian. JKR juga bertanggungjawab dalam membina jalan sebagai salah satu cara untuk berhubung yang mana ia merupakan pemangkin utama dalam pembangunan sosio ekonomi negara. Selain itu JKR juga bertanggungjawab menyediakan air yang bersih dan selamat untuk mewujudkan warga yang bersih dan sihat. Dalam usaha membangunankan Negara, aspek seni bina yang melambangkan warisan dan budaya rakyat Malaysia tidak pernah dilupakan. Justeru itu, beberapa bangunan yang dibina telah diterima sebagai mercu tanda Negara kita. JKR dengan ini berbangga menjadi penyumbang dalam pembangunan Malaysia.

## Visi
Kami akan menjadi penyedia perkhidmatan bertaraf dunia dan pusat kecemerlangan di dalam pengurusan aset, pengurusan projek dan perkhidmatan kejuruteraan demi pembangunan infrastruktur negara melalui modal insan yang kreatif dan inovatif serta teknologi yang terkini.

## Misi
JKR menyumbang kepada pembangunan negara melalui :

# Membantu pelanggan dalam menyampaikan hasil polisi dan perkhidmatan melalui kerjasama rakan kongsi strategik
# Pemiawaian proses-proses dan sistem demi penyampaian hasil yang konsisten
# Menyediakan pengurusan aset dan projek yang berkesan dan inovatif
# Memperkasa kompetensi kejuruteraan sedia ada
# Membangunkan modal insan dan kompetensi-kompetensi baru
# Berpegang teguh kepada integriti dalam menyampaikan perkhidmatan
# Membina hubungan yang harmoni dengan komuniti
# Memelihara persekitaran di dalam penyampaian perkhidmatan

## Objektif
Sebagai Perunding Utama kepada Kerajaan Malaysia, objektif Jabatan Kerja Raya adalah untuk:

"Menyerahkan produk dan melaksanakan perkhidmatan penyenggaraan yang menepati masa, kualiti dan kos yang ditetapkan bagi mencapai faedah aset yang optimum".

## Fungsi JKR
JKR diwujudkan untuk :

Berfungsi sebagai rakan kongsi strategik kepada pelanggan kami dalam mencapai keberhasilan polisi kerajaan
Menjadi peneraju di dalam bidang pengurusan aset, pengurusan projek dan kecemerlangan kejuruteraan untuk negara.
Menyediakan infrastruktur negara
Do You Love Me, Captain?

***[https://kepalabergetarlive.org/do-you-love-me-captain/ Do You Love Me, Captain]?*** ialah sebuah siri drama televisyen Malaysia 2022 arahan oleh Adam Hamid dan Idora Abdul Rahman sebagai pengarah bersama, di bintangi oleh Ali Reza Kavoossi dan Sharifah Rose. Siri ini memulakan tayangan di Slot Lestary, TV3 13 April 2022 menggantikan Kerana Dia Suka.

## Sinopsis
Daneena melarikan diri daripada rancangan jahat mak ciknya dan menyembunyikan diri dalam sebuah rumah banglo di atas bukit miliki Darish, kapten TUDM. Demi menjaga maruah Darish dan juga menyembunyikan identiti sebenar Daneena daripada pengetahuan orang luar, mereka berdua berkahwin supaya Daneena dapat meneruskan hidupnya sebagai orang gaji di rumah itu. Berjayakah rancangan mereka?

## Pelakon
### Pelakon utama
* Ali Reza Kavoossi sebagai Darish Dzaqrie
* Sharifah Rose sebagai Daneena Durra
### Pelakon pembantu
* Noniswara sebagai Dr Anis 
* Faye Kusairi sebagai Harlina
* Syainie Aida sebagai Zara
* Hazeeq Dean sebagai Hakim
* Azim Yusof sebagai Idlan
* Zuhairi Ibrahim sebagai Dato Kamarul
* Kartina Aziz sebagai Tok Mama
* Yasmin Khalid sebagai Amilia
* Daniel Fong sebagai Adam
* Khairil Anwar Aman sebagai Pak Ngah

## Rujukan

## Pautan luar
* Do You Love Me Captain di Disney+ Hotstar
Jawatankuasa Tanah Negeri

**Jawatankuasa Tanah Negeri** merupakan salah satu portfolio yang ditubuhkan di bawah Majlis Mesyuarat Kerajaan Negeri di seluruh negeri dalam Malaysia. Seperti yang ditetapkan dalam Perlembagaan Persekutuan, perkara berkaitan tanah terletak di bawah bidang kuasa negeri.

Sehubungan itu, di peringkat eksekutif, Kerajaan negeri mewujudkan sebuah portfolio khusus bagi pengurusan tanah di negeri masing-masing yang diisi oleh salah seorang ahli Majlis Mesyuarat Kerajaan Negeri yang juga anggota Dewan Undangan Negeri.

## Senarai
Berikut merupakan senarai jawatankuasa dan pengerusinya,

## Lihat juga

* Kementerian Tenaga dan Sumber Asli Malaysia
* Menteri Tenaga dan Sumber Asli Malaysia

## Rujukan
Pejabat Kewangan dan Perbendaharaan Negeri, Negeri Sembilan

Pejabat Kewangan dan Perbendaharaan Negeri Sembilan (PKwNS) ditubuhkan mulai tahun 1955 selaras dengan Fasal 37(1), Fasal 37(2) (C) dan Perkara 37(5) Bab 2, Undang-undang Tubuh Kerajaan Negeri Sembilan 1959 berkenaan pelantikan Pegawai Kewangan Negeri sebagai pegawai kanan yang mengetuai urusan hal ehwal kewangan Negeri Sembilan. Selain itu, Pegawai Kewangan Negeri adalah Penguatkuasa Kewangan Negeri di bawah Seksyen 3, Akta Prosedur Kewangan.

## Visi
Pengurusan Kewangan Yang Cemerlang.

## Misi
Menerajui Pengurusan Kewangan yang cekap dan pengagihan sumber yang saksama.

## Objektif

# Merancang dasar dan strategi Pengurusan Kewangan Kerajaan Negeri secara efisien dan efektif.
# Mengurus perbelanjaan dan hasil Kerajaan Negeri dengan cekap dan berkesan.
# Mengurus Perakaunan Kerajaan Negeri dengan akauntabiliti dan cekap.

## Dasar Kualiti
Memastikan pengurusan kewangan dan perakaunan negeri diuruskan dengan cekap dan beramanah untuk mencapai tahap kualiti yang memenuhi kehendak pelanggan.

## Fungsi

# Merumus, merancang dan melaksanakan dasar-dasar kewangan dan belanjawan bagi mencapai pertumbuhan ekonomi yang pesat.
# Mengawasi aktiviti jabatan-jabatan berkaitan dengan belanjawan, perbelanjaan dan bayaran, urusan kewangan, pengurusan perolehan dan pengurusan stor dan aset bagi memastikan semua dasar dan tatacara yang ditentukan dipatuhi serta dilaksanakan dengan cekap dan berkesan.
# Menyediakan laporan-laporan kewangan dan penyata kewangan tahunan
Pejabat Pengarah Tanah dan Galian Negeri Sembilan

**Pejabat Pengarah Tanah dan Galian Negeri Sembilan** (PTGNS) adalah satu bahagian dari agensi Kerajaan Negeri Sembilan yang berfungsi sebagai ko-ordinator bagi pengurusan pembangunan tanah dengan Pihak Berkuasa Tempatan(PBT). Ianya adalah dibawah pentadbiran kerajaan negeri bagi urusan tanah negeri yang bertanggungjawab terhadap Pentadbir-pentadbirtanah disetiap daerah di dalam Negeri Sembilan.

Organisasi Pejabat Pengarah Tanah dan Galian Negeri Sembilan diketuai oleh Pengarah Tanah dan Galian Negeri Sembilan. Beliau dibantu oleh dua orang Timbalan Pengarah iaitu Timbalan Pengarah Tanah dan Galian (Pengurusan) dan Timbalan Pengarah Tanah dan Galian (Pendaftaran).

## Visi
"Ke Arah Pengurusan Tanah Negeri Yang Cemerlang"

## Misi
"Mewujudkan Pengurusan Tanah Yang Cekap, Berkualiti Dan Berkesan Bagi Memenuhi Matlamat Pembangunan Sosio-Ekonomi Negeri Sembilan Dengan Mengamalkan Kaedah Pengurusan Moden"

## Objektif

# Mempertingkatkan kefahaman mengenai undang-undang tanah serta kemahiran pengurusan di kalangan pegawai dan kakitangan pentadbiran tanah melalui kursus dan latihan.
# Berusaha menambah hasil negeri daripada sumber tanah melalui sistem pungutan cukai yang berkesan, kaedah-kaedah pungutan yang baru, semakan semula kadar- kadar bayaran pejabat dan mengenalpasti bidang sumber hasil yang baru serta mengekalkan sebagai agensi yang paling banyak mengutip hasil di Negeri Sembilan.
# Menggalak dan memimpin usaha-usaha pembaharuan dalam pentadbiran tanah supaya dapat menyampaikan perkhidmatan yang cekap, berkesan dan berkualiti kepada pelanggan melalui kaedah-kaedah pengurusan baru serta mengubahsuai peraturan dan undang-undang tanah yang sedia ada.
# Membantu Pihak Berkuasa Negeri untuk membentuk dan membuat dasar serta merancang penggunaan dan pembangunan tanah dengan lebih cekap.
# Mempertingkatkan penggunaan teknologi maklumat sebagai alat pengurusan yang penting bagi merancang, menyelaras dan mengesan aktiviti-aktiviti pejabat tanah di seluruh negeri.
# Mengurus bagi projek/rancangan tanah di bawah Akta Tanah [Kawasan Penempatan Berkelompok], 1960 di seluruh Negeri.
# Berusaha dan mengadakan strategi perlaksanaan kepada pejabat-pejabat tanah bagi membersihkan tunggakan kerja dalam urusan-urusan dalam pentadbiran tanah.
Jabatan Kebajikan Masyarakat Negeri Sembilan

**Jabatan Kebajikan Masyarakat** (JKM) telah ditubuhkan pada bulan April 1946. Di dalam jangkamasa 72 tahun, JKM telah mengalami evolusi dalam memenuhi peranannya di dalam pembangunan negara. Bermula dengan penglibatan menangani pelbagai masalah yang timbul akibat Perang Dunia Kedua, peranan dan fungsi Jabatan ini telah berkembang kepada perkhidmatan pencegahan dan pemulihan dalam isu-isu sosial serta pembangunan masyarakat.  

## Visi
"Peneraju utama kebajikan dalam pembangunan dan kesejahteraan masyarakat"

## Misi
"Memperkasa masyarakat yang memerlukan ke arah kesejahteraan sosial"

## Objektif

# Meningkatkan kompetesi, prestasi, produktiviti dan daya inovasi pekerja sektor kebajikan;
# Meningkatkan keupayaan dan memberi nafas baharu kepada organisasi;
# Meningkatkan kecekapan dan keberkesanan penyampaian perkhidmatan kebajikan;
# Memperluas jaringan kerja dan kolaborasi strategik (multiple helix) dalam dan luar negara; dan
# Membudayakan patriotisme, nilai-nilai murni, etos dan integriti.

## Strategi

# Mengoptimumkan keupayaan dan potensi diri serta kesejahteraan kumpulan sasar Jabatan.
# Memastikan aspek Kebajikan di integerasikan dalam perancangan ke arah mencapai pembangunan sosio-ekonomi yang menyeluruh.
# Mempertingkatkan peranan dan keupayaan Jabatan sebagai paksi utama dalam perancangan dan penilaian program-program pembangunan Kebajikan Masyarakat di peringkat kebangsaan dan antarabangsa.
# Mempertingkatkan perkongsian bijak dan strategik melalui kerjasama dengan semua kumpulan masyarakat, badan-badan bukan kerajaan dan agensi-agensi antarabangsa.
# Memantap dan mempertingkatkan penyampaian perkhidmatan Kebajikan di semua peringkat. 
# Mempertingkatkan pengurusan dan penggunaan sumber manusia secara optimum.
# Mempertingkatkan kualiti perancangan dan pengurusan kewangan serta teknologi maklumat dan komunikasi secara profesional

## Ikrar
"Bahawa Kami Pekerja Jabatan Kebajikan Masyarakat Malaysia Dengan Sesungguhnya Berikrar Bahawa Kami Akan Berkhidmat Dengan Cekap, Jujur Dan Amanah Dalam Menyempurnakan Tanggungjawab Dan Kewajipan Kami Untuk Menyampaikan Perkhidmatan Yang Berkualiti Dengan Penuh Taat Setia Kepada Organisasi Kami Berlandaskan Budaya Kerja Cemerlang"
Jabatan Perkhidmatan Veterinar Negeri Sembilan

Perkhidmatan Veterinar di Negeri Sembilan yang sempurna hanya wujud pada tahun 1906 dengan perlantikan seorang Doktor Haiwan dari Britain. Sebelumnya, penternak di Negeri Sembilan diselia oleh Doktor Haiwan yang mentadbir Negeri Selangor.

Sejak itu, organisasi Perkhidmatan Haiwan Negeri Sembilan terus berkembang dan ianya menjadi lebih mantap dengan perlantikan seorang Doktor Haiwan pertama daripada kalangan anak tempatan pada tahun 1959.

Pemantapan Perkhidmatan Haiwan di Negeri Sembilan diteruskan dengan pengwujudan Ibu Pejabat Perkhidmatan Haiwan Seremban yang diketuai oleh seorang Pengarah Perkhidmatan Haiwan dan dibantu dengan kakitangan dari kumpulan teknikal dan perkeranian.

Di daerah-daerah pula, Pejabat Perkhidmatan Haiwan Daerah diwujudkan, termasuk daerah Seremban (1930), Port Dickson (19 Mac 1966), Tampin (1963), Kuala Pilah (1948), Jelebu (29 Oktober 1966), Rembau (16 Oktober 1965) dan Jempol (1 Januari 1980).

Pegawai teknikal, termasuk Penolong Pegawai Veterinar dan / atau Pembantu Veterinar Kanan serta kakitangan teknikal dan perkeranian telah ditempatkan di Pejabat-Pejabat Perkhidmatan Haiwan Daerah berkenaan bagi melicin dan memudahkan lagi pentadbiran dan aktiviti-aktiviti berkaitan dengan perkhidmatan haiwan.

## Visi
Pihak berkuasa veterinar yang kompeten berkhidmat untuk industri haiwan demi kesejahteraan manusia.

## Misi

Menyediakan perkhidmatan veterinar yang berkualiti bagi menjamin kepentingan kesihatan awam dan industri haiwan yang mapan demi kesejahteraan manusia.

## Objektif

# Memperkasa dan mengekalkan status kesihatan haiwan yang diyakini lagi kondusif untuk industri haiwan.
# Mempastikan kesihatan awam melalui kawalan penyakit zoonotik dan penghasilan makanan berasaskan haiwan yang bersih dan selamat.
# Menggalakkan pengeluaran ternakan mapan dan industri tambah nilai.
# Meneroka, membangun dan menggalakkan penggunaan teknologi dan sumber secara optimum dalam industri berasaskan haiwan.
# Menganjurkan amalan kebajikan haiwan dalam semua aspek pemeliharaan dan sistem pengeluaran.
Jabatan Kehakiman Syariah Negeri Sembilan

**Jabatan Kehakiman Syariah Negeri Sembilan** **(JKSNS)** ditubuh berdasarkan kepada Sek.41(1) dan (2), Enakmen Pentadbiran Hukum Syarak Negeri Sembilan pada 1960. Pada ketika itu dinamakan Mahkamah Kadi yang ditadbir dibawah pentadbiran Jabatan Hal Ehwal Agama Islam Negeri Sembilan (JHEAINS).

Pada tahun 1986, telah berlaku penyusunan semula Mahkamah dan dinamakan Mahkamah Syariah. Pada tahun 1991, Mahkamah Syariah telah diasingkan dari pengurusan JHEAINS dan mempunyai pentadbiran sendiri yang dinamakan Jabatan Kehakiman Syariah Negeri Sembilan. Jabatan ini diketuai oleh Ketua Hakim Syarie yang dilantik oleh Yang di-Pertuan Besar Negeri Sembilan.

JKSNS terdiri daripada Mahkamah Rayuan, Mahkamah Tinggi dan 7 buah Mahkamah Rendah. Mahkamah Rayuan, Mahkamah Tinggi dan Mahkamah Rendah Seremban  terletak di kawasan yang sama di Seremban manakala Mahkamah Rendah yang lain terletak di daerah-daerah iaitu Kuala Pilah, Tampin, Jelebu, Jempol, Port Dickson dan Rembau. Pusat pentadbiran JKSNS beroperasi di Mahkamah Tinggi Syariah.

## Bidang Kuasa
Jabatan Kehakiman Syariah Negeri Sembilan bertanggungjawab mengurus perjalanan kes Mal dan kes Jenayah di semua peringkat Mahkamah; Mahkamah Rendah Syariah, Mahkamah Tinggi Syariah dan Mahkamah Rayuan Syariah berdasarkan bidang kuasa yang diberikan di bawah Enakmen Undang-Undang Keluarga Islam (Negeri Sembilan) 2003, Enakmen Pentadbiran Agama Islam (Negeri Sembilan) 2003, Enakmen Tatacara Mal Mahkamah Syariah (Negeri Sembilan) 2003, Enakmen Keterangan Mahkamah Syariah (Negeri Sembilan) 2003, Enakmen Tatacara Jenayah Syariah (Negeri Sembilan ) 2003.

## Visi
Pengurusan Kehakiman dan Perundangan Syariah yang unggul di Negeri Sembilan.

## Misi
Melaksanakan Pengurusan Kehakiman Dan Perundangan Syariah Di Negeri Sembilan dengan efisien dan berintegriti menepati Maqasid Syariah.

## Objektif

# Mengurus dan mengendalikan kes-kes mal dan jenayah secara tepat dan teratur mengikut hukum syarak dan undang-undang mengikut masa yang ditetapkan;
# Menguatkuasakan dan melaksanakan penghakiman secara teratur dan berkesan;
# Memberi perkhidmatan penyelesaian kes secara alternatif yang berkesan;
# Merancang dan membangunkan sumber manusia yang mencukupi, terlatih dan berkompeten; dan
# Menyediakan dan mempertingkatkan penggunaan teknologi maklumat dan komunikasi dalam pentadbiran.

## Fungsi Utama

# Menguruskan permohonan pendaftaran kes-kes jenayah iaitu Kes Mal, Kes Jenayah dan Faraid.
# Menguruskan perbicaraan kes Mal, Jenayah dan Faraid.
# Menguruskan perintah-perintah mahkamah.
# Menguruskan kes rayuan Mal dan Jenayah.
# Menguruskan Surat Akuan Faraid 

## Rujukan
Jabatan Pendakwaan Syariah Negeri Sembilan

**Jabatan Pendakwaan Syariah Negeri Sembilan (JPeNS)** ialah sebuah agensi agama Islam di Negeri Sembilan, Malaysia. Jabatan ini diketuai oleh  Ketua Pendakwa Syarie yang dilantik oleh Yang di-Pertuan Besar Negeri Sembilan. 

## Latar Belakang

Jabatan Pendakwaan Syariah Negeri Sembilan (JPeNS) dahulunya merupakan Bahagian Pendakwaan di Jabatan Hal Ehwal Agama Islam Negeri Sembilan (JHEAINS). Pengasingan dan pengiktirafan sebagai sebuah Jabatan baharu di bawah pentadbiran Kerajaan Negeri Sembilan ini berdasarkan keputusan : 

* Mesyuarat Jemaah Menteri yang bersidang pada 20 Mac 2015
* Mesyuarat Majlis Kebangsaan bagi Hal Ehwal Ugama Islam Malaysia (MKI) kali ke 56 pada 16 Januari 2016.
* Mesyuarat Majlis Agama Islam (MAINS) kali ke 225.
* Majlis Mesyuarat Kerajaan Negeri (MMK) pada 7 Disember 2016.

Pengasingan dan pengiktirafan ini juga dilaksanakan selepas mendapat perkenan ke bawah D.Y.M.M Yang Di-Pertuan Besar Negeri Sembilan, Y.T.M Undang Yang Empat dan Y.T.M Tunku Besar Tampin.

Jabatan Pendakwaan Syariah Negeri Sembilan (JPeNS) ditubuhkan secara rasminya pada 1 Januari 2018 dengan dibekalkan kod PTJ sendiri dan diketuai oleh Ketua Pendakwa Syarie.

Terdapat empat (4) Bahagian di Jabatan Pendakwaan Syariah Negeri Sembilan (JPeNS) bagi memantapkan perjalanan operasinya iaitu:

# Bahagian Perundangan, Perbicaraan dan Rayuan (BPPR)
# Bahagian Pendaftaran, Rekod dan Dokumentasi (BPRD)
# Bahagian Penyelidikan Perundangan (BPP)
# Bahagian Khidmat Pengurusan (BKP)

## Visi

Menjadi agensi berwibawa dalam memperkasakan pendakwaan syariah

## Misi

Melaksanakan pendakwaan syariah di Negeri Sembilan berlandaskan undang-undang dan berintegriti melalui pemantapan tadbir urus organisasi

## Objektif

* Pelaksanaan pengurusan pendakwaan secara sistematik, teratur dan efisyen 
* Memastikan pendakwaan kesalahan jenayah syariah dikendalikan secara telus, adil dan saksama berdasarkan hukum syara' dan undang-undang 
* Menyampaikan informasi dan kefahaman undang-undang jenayah syariah kepada masyarakat

## Rujukan
Khilaf Asmara

***Khilaf Asmara*** ialah sebuah siri drama televisyen Malaysia 2022 arahan Uchee Fukada, dibintangi oleh Nelydia Senrose, Fasha Sandha, Fattah Amin dan Fahrin Ahmad. Siri ini memulakan tayangan di Slot Samarinda, TV3 bermula 18 April 2022 menggantikan *[[Bila Hati Memilih Dia]]* 

Siri ini juga turut ditayangkan menerusi laman penstriman Disney+ Hotstar pada 12 jam awal sebelum penayangan di saluran yang dinyatakan.

## Sinopsis
Aizat (Fahrin Ahmad) dan Hanim (Fasha Sandha) hidup bahagia sebagai suami isteri. Aizat ialah seorang suami yang penyayang dan juga seorang ayah yang bertanggungjawab kepada anak mereka. Hanim pula seorang wanita yang bercita-cita tinggi. Hanim membuat keputusan untuk menceburi bisnes setelah dia berjumpa dengan kawan lamanya, Irma (Nelydia Senrose), seorang pengusaha yang menjalankan bisnes berjaya dengan suaminya, Luqman (Fattah Amin). Namun lama-kelamaan, Hanim mula mempunyai perasaan dengan Luqman. Mereka berdua mula mengadakan  hubungan sulit dan apabila rahsia itu terbongkar, Luqman kembali ke pangkuan isterinya. Luqman tidak bersikap serius dan dia tidak pernah mencintai Hanim. Bagaimanakah mereka berhadapan dengan niat sebenar masing-masing?

## Pelakon
### Pelakon Utama

* Nelydia Senrose sebagai Irma Sufia Amri
* Fasha Sandha sebagai Sya Hanim Syarif 
* Fattah Amin sebagai Luqman Hazim
* Fahrin Ahmad sebagai Aizat Sulaiman
* Amy Mastura sebagai Wan Su
* Rahim Jailani sebagai Dato Amir

### Pelakon Pembantu
* Wan Raja sebagai Saiful
* Jerry Zairudin sebagai Ryzal
* Josiah Hogan
* Zarynn Min

### Pelakon Kanak-kanak
* Auni Zahra sebagai Tasya

## Rujukan

## Pautan Luar
* *[https://www.hotstar.com/my/1260097594 Khilaf Asmara]* di Disney+ Hotstar
Jabatan Pertanian Negeri Sembilan

Jabatan Pertanian telah ditubuhkan dalam tahun 1905. Tugas utama Jabatan Pertanian pada masa itu adalah untuk melaksanakan dasar-dasar pertanian yang telah digariskan oleh kerajaan.

Di bawah panduan Jabatan Pertanian beberapa Enakmen telah diluluskan untuk mempercepatkan pembangunan dan pemeliharaan hak-hak tanah. Ini termasuk yang bersangkutan dengan (1) Pemansuhan buruh berkontrak, (2) Mengkhususkan tanah untuk kaum bumiputra, (3) Penyekatan kemasukan musuh-musuh yang merbahaya, dan (4) Pemberian tanah kurang daripada 10 ekar kepada petani-petani sejati bagi tujuan bertani.

Di dalam Perjanjian Persekutuan Malaysia (1974), selaras dengan penubuhan kerajaan-kerajaan negeri, peruntukan telah juga dibuat bagi membolehkan penubuhan Jabatan Pertanian Negeri di tiap-tiap negeri. Jabatan Pertanian di setiap negeri telah dipertanggungjawabkan untuk melaksanakan program pengembangan bagi memajukan sektor pekebun kecil.

Di peringkat awalnya, usaha Jabatan pertanian tertumpu hanya kepada penyelidikan tanaman, menyediakan pakar-pakar teknikal kepada pengusaha-pengusaha ladang, dan perkhidmatan pengembangan kepada pekebun-pekebun kecil. Walaupun Jabatan Pertanian bertanggungjawab memajukan semua tanaman ekonomi yang berpotensi, Jabatan juga turut menjalankan aktiviti penting iaitu membangunkan perusahaan getah. Bagaimanapun, menyedari adanya peningkatan permintaan dari industri getah, kerajaan merasakan perlu diletakkan aktiviti penyelidikan getah ini dibawah satu bumbung yang berasingan. Dengan itu Institut Penyelidikan Getah Malaya (RRIM) telah ditubuhkan dalam tahun 1926
	
## Visi
Ke arah mewujudkan industri pertanian yang berdaya saing, pengeluaran produk berkualiti, selamat dan mesra alam serta berorientasi eksport.

## Misi
Memberi perkhidmatan berkualiti dan berkesan kepada pengusaha-pengusaha pertanian melalui pengamalan teknologi terkini dan khidmat regulatori pertanian untuk meningkatkan daya pengeluaran serta memastikan keselamatan sektor pertanian negara.

## Perkhidmatan Teras

# Memberi khidmat pengembangan dan pembangunan pertanian melalui pemindahan teknologi berteraskan Amalan Pertanian Baik di sepanjang rantaian nlai bagi meningkatkan pengeluaran dan pendapatan serta memastikan pengeluaran bahan makanan yang mencukupi, berkualiti dan selamat dimakan; dan
# Perkhidmatan regulatori & menguatkuasa akta-akta yang menjaga keselamatan dan kualiti makanan serta melindungi Industri Pertanian Negara dari ancaman perosak dan penyakit dari luar serta memudahkan perdagangan antarabangsa.